Document ID: 32010L0077

SMERNICA KOMISIE 2010/77/EÚ
z 10. novembra 2010,
ktorou sa mení a dopĺňa smernica Rady 91/414/EHS, pokiaľ ide o dátumy skončenia platnosti zaradenia určitých účinných látok do prílohy I
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
keďže:
(1)
Platnosť zaradenia účinných látok uvedených v prílohe k tejto smernici do prílohy I k smernici 91/414/EHS skončí v období od 31. mája 2011 do 31. decembra 2012.
(2)
V článku 5 ods. 5 smernice 91/414/EHS sa stanovuje, že zaradenie účinnej látky možno na požiadanie obnoviť za predpokladu, že žiadosť o obnovenie jej zaradenia sa podá najneskôr dva roky pred uplynutím obdobia jej zaradenia. Komisia dostala žiadosti o obnovenie zaradenia všetkých látok uvedených v odôvodnení 1.
(3)
Budú potrebné podrobné pravidlá týkajúce sa predkladania a hodnotenia ďalších informácií potrebných na obnovenie zaradenia účinných látok do prílohy I. Preto je obnovenie zaradenia účinných látok uvedených v odôvodnení 1 do prílohy I opodstatnené na obdobie potrebné na to, aby si žiadatelia mohli pripraviť svoje žiadosti a aby Komisia mohla tieto žiadosti vyhodnotiť a prijať rozhodnutie.
(4)
Preto je vhodné smernicu 91/414/EHS zodpovedajúcim spôsobom zmeniť a doplniť.
(5)
Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,
PRIJALA TÚTO SMERNICU:
Článok 1
Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
Článok 2
Členské štáty prijmú a uverejnia najneskôr do 31. marca 2011 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a korelačnú tabuľku medzi uvedenými ustanoveniami a touto smernicou.
Uvedené ustanovenia uplatňujú od 1. apríla 2011.
Členské štáty uvedú priamo v uvedených prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze určia členské štáty.
Článok 3
Účinnosť
Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
Táto smernica je určená členským štátom.
V Bruseli 10. novembra 2010

Labels: 1
10
20
3
6